Ուրբաթ՝ Յունիս 16-ին 35-րդ շրջանաւարտական հանդէսը տեղի ունեցաւ: Տօնական տրամադրութեամբ սրահը լեցուն էր պատուական հիւրերով, շրջանաւարտներով եւ իրենց հարազատներով: Շրջանաւարտները իրենց խօսքին մէջ նշեցին վարժարանին յիսուն տարիներու ներդրումը հայ համայնքէն ներս: Սրբոց Նահատակաց Ամէնօրեայ Վարժարանը հպարտութեամբ կը յայտարարէ թէ իր բարձր մակարդակի կրթական ծրագիրը գնահատուած է Նիւ Եորք նահանգի կրթական նախարարութեան քննութիւններու արդիւնքներէն հիմնուելով Տիկ. Զարմինէ Պօղոսեանի օրերուն,Սրբոց Նահատակաց Ամէնօրեայ Վարժարանը ճանչցուած է որպէս թիւ մէկ նախակրթարանը Քուինզ շրջանի եւ վեցերորդը՝ Նիւ Եորք Քաղաքի հինգ շրջաններու բոլոր դպրոցներուն հետ բաղդատած: 2017-ի աւարտական հանդէսով Սրբոց Նահատակաց Ամէնօրեայ Վարժարանը իր 35-դ հունձքը ներկայացուց համայնքին: Հայկ Առաքելեան, Լուսինէ Գալստեան եւ Արմէն Փանոսեան շրջանաւարտները ղեկավարութեամբ ուսուցչուհիներ Հուրի Ղուկասեանին եւ Հրիփսիմէ Ն. Փօլատեանի երկլեզու գեղեցիկ ելոյթով ներկայացուցին Սրբոց Նահատակաց Ամէնօրեայ Վարժարանի անցեալն ու ներկան: